Zapisnik s 6. sjednice Općinskog vijeća Općine Kloštar Podravski,

održane 29. prosinca 2021. godine u Vijećnici Općine Kloštar

Podravski, Kralja Tomislava 2

Sjednica je sazvana sazivom KLASA: 021-05/21-01/14, URBROJ: 2137/16-21-01 od 23. prosinca 2021. godine.

Sjednicu je otvorila predsjednica u 17.00 sati i pozdravila prisutne.

Sjednici su bili prisutni:

a) Članovi Općinskog vijeća:

1. Marija Šimunko
2. Marijan Belec
3. Antonija Haleuš
4. Marijana Lovrenčec
5. Ana Jelušić
6. Branko Golubić
7. Mirko Debeljak
8. Lidija Gatalica
9. Ivana Pavunić
10. Marinko Matančić.

b) Ostali:

1. Siniša Pavlović – načelnik općine,

2. Nataša Martinčević, Pročelnica JUO Općine Kloštar Podravski,

3. Dubravka Domović - referentica za administrativne poslove, zapisničarka,

4. Ivan Čupen – predsjednik MO Kloštar Podravski,

5. Zlatko Patačko - direktor, KOMUNALNO KP d.o.o.,

6. Davor Deskar – direktor, DRAFT d.o.o.,

7. Alen Janći – direktor, TZP „Dravski peski”.

Nakon prozivke, predsjednica Općinskog vijeća konstatira da je sjednici prisutno 10 članova Općinskog vijeća Općine Kloštar Podravski te sukladno tome ono može donositi pravovaljane odluke.

Sjednici nisu bili prisutni: Dražen Vučak, Mirko Šandrovčan i Ivan Šipek.

Predsjednica je predložila i sljedeći

DNEVNI RED:

1. Usvajanje Zapisnika s pete sjednice Općinskog vijeća Općine Kloštar Podravski.
2. Donošenje izmjena i dopuna Proračuna Općine Kloštar Podravski za 2021. godinu i Projekcije Proračuna Općine Kloštar Podravski za 2022. i 2023. godinu.
3. Donošenje Programa o izmjeni Programa javnih potreba u predškolskom odgoju na području Općine Kloštar Podravski u 2021. godini.
4. Donošenje Plana o izmjeni Plana javnih potreba u socijalnoj skrbi na području Općine Kloštar Podravski u 2021. godini.
5. Donošenje Programa o izmjeni Programa javnih potreba u kulturi na području Općine Kloštar Podravski u 2021. godini.
6. Donošenje Programa o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Kloštar Podravski u 2021. godini.
7. Donošenje Programa o izmjeni Programa o namjenskom korištenju sredstava ostvarenih od promjene namjene poljoprivrednog zemljišta na području Općine Kloštar Podravski u 2021. godini.
8. Donošenje Programa o izmjenama Programa održavanja komunalne infrastrukture na području Općine Kloštar Podravski u 2021. godini.
9. Donošenje Programa o izmjeni Programa građenja komunalne infrastrukture na području Općine Kloštar Podravski u 2021. godini.
10. Donošenje Odluke o Procijeni rizika od velikih nesreća za Općinu Kloštar Podravski.
11. Donošenje Odluke o prodaji nekretnine u vlasništvu Općine Kloštar Podravski.
12. Donošenje Odluke o potpisnicima žiro računa Općine Kloštar Podravski
13. Donošenje Pravilnika o izmjenama i dopunama Pravilnika o financiranju programa i projekata od interesa za opće dobro koje provode udruge na području Općine Kloštar Podravski.
14. Donošenje Zaključka o davanju suglasnosti na Izvješće o radu i financijskom poslovanju trgovačkog društva DRAFT d.o.o.
15. Donošenje Zaključka o davanju suglasnosti na Izvješće o radu i financijskom poslovanju trgovačkog društva KOMUNALNO KP d.o.o.
16. Donošenje Zaključka o davanju suglasnosti na Izvješće o radu i financijskom poslovanju Turističke zajednica područja „DRAVSKI PESKI“.
17. Razno.

AKTUALNI SAT.

Predloženi dnevni red je nakon glasovanja jednoglasno prihvaćen.

**Točka 1.**

Usvajanje Zapisnika s 5. sjednice Općinskog vijeća Općine Kloštar Podravski

MarijaŠimunko: Ima jedna primjedba na zapisnik s 5. SOV. Smatram da pod točkom različito nisu navedene sve teme rasprave te molim da se to ispravi.

Dubravka Domović: Tako je, pod točkom 31.Razno imali smo 9 različitih akata. Sasvim slučajno i nenamjerno dio zapisnika, jedan odlomak, je ispušten. Bit će ispravljeno i predano svima na uvid.

Marija Šimunko: U redu, uz korigiranje zapisnika u točki 31. pozivam vas da se izjasnite o ostalom tekstu.

Jednoglasno, s 10 glasova “ZA” prihvaća se zapisnik s 5. sjednice Općinskog vijeća, kojeg treba nadopuniti.

**Točka 2.**

Donošenje izmjena i dopuna Proračuna Općine Kloštar Podravski

za 2021. godinu i Projekcije Proračuna Općine Kloštar Podravski

za 2022. i 2023. godinu

Nataša Martinčević: Dobili ste materijale i kao što ste mogli primijetiti promjene su sljedeće: prihodi od poslovanja, prihodi od prodaje nefinancijske imovine, rashodi poslovanja, rashodi za nabavu nefinancijske imovine, primici od financijske imovine i zaduživanja te izdaci za financijsku imovinu i otplate zajmova. Ako treba pojašnjenje, slobodno pitajte.

Siniša Pavlović: Zamolit ću pročelnicu da vam prenese Izvješće od Ministarstva financija.

Nataša Martinčević: Moram reći da smo danas primili poštu od Ministarstva financija i dužni smo 4 lipe koje moramo vratiti na njihov račun. Usporedbe radi, Grad Koprivnica vraća 1 lipu, a sve ostale JLS vraćaju iznose i do 150.000,00 kuna tako da smo sretni što smo dobro radili, s obzirom na rezultat koji sam upravo prenijela. Osim toga, odobren nam je zahtjev za priznavanje štete od elementarne nepogode, suša: iznos je 193.000,00 kuna za125 korisnika, sutra će sjesti novci pa će biti isplaćeni.

Bez rasprave, sa 10 glasova „ZA“ donosi se Izmjena i dopuna Proračuna Općine Kloštar Podravski za 2021. godinu i Projekcije Proračuna Općine Kloštar Podravski za 2022. i 2023. godinu.

Izmjena i dopuna Proračuna Općine Kloštar Podravski za 2021. godinu i Projekcije Proračuna Općine Kloštar Podravski za 2022. i 2023. godinu prilaže se zapisniku i čini njegov sastavni dio.

**Točka 3.**

Donošenje Programa o izmjeni Programa javnih potreba u predškolskom odgoju na području Općine Kloštar Podravski u 2021. godini

Nataša Martinčević: Rebalansom je utvrđeno da se za javne potrebe u predškolskom odgoju na području Općine Kloštar Podravski u 2021. godini osiguravaju sredstva u svoti 500.000,00 kuna.

Bez rasprave, jednoglasno, sa 10 glasova „ZA“ donosi se Program o izmjeni Programa javnih potreba u predškolskom odgoju na području Općine Kloštar Podravski u 2021. godini

Program se prilaže zapisniku i čini njegov sastavni dio.

**Točka 4.**

Donošenje Plana o izmjeni Plana javnih potreba u socijalnoj skrbi na području Općine Kloštar Podravski u 2021. godini

Nataša Martinčević: U 2021. godini isplaćeno je za javne potrebe u socijalnoj skrbi 448.000,00 kuna.

Bez rasprave, jednoglasno, sa 10 glasova „ZA“ donosi se Plan o izmjeni Plana javnih potreba u socijalnoj skrbi na području Općine Kloštar Podravski u 2021. godini.

Plan se prilaže zapisniku i čini njegov sastavni dio.

**Točka 5.**

Donošenje Programa o izmjeni Programa javnih potreba u kulturi na području Općine Kloštar Podravski u 2021. godini

Nataša Martinčević: U programu javnih potreba u kulturi za 2021. godinu predviđeno je 80.000,00 kuna, koje nisu utrošene. Realizirano je 50.000,00 kuna, a ostatak je prebačen crkvama.

Bez rasprave, sa 10 glasova „ZA“ donosi se Program o izmjeni Programa javnih potreba u kulturi na području Općine Kloštar Podravski u 2021. godini.

Program se prilaže zapisniku i čini njegov sastavni dio.

**Točka 6.**

Donošenje Programa o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Kloštar Podravski u 2021. godini

Nataša Martinčević: Predviđeno 10.000,00 kuna, a zapravo se radi o 11.000,00 kuna. To je razumljivo jer ne možete znati koliko će biti legalizacija, odnosno prihoda od njih, u toku godine koja je pred nama.

Bez rasprave, sa 10 glasova „ZA“ donosi se Program o izmjeni Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Kloštar Podravski u 2021. godini.

Program se prilaže zapisniku i čini njegov sastavni dio.

**Točka 7.**

Donošenje Programa o izmjeni Programa o namjenskom korištenju sredstava ostvarenih od promjene namjene poljoprivrednog zemljišta na području Općine Kloštar Podravski u 2021. godini

Nataša Martinčević: Ukupan prihod od promjene namjene poljoprivrednog zemljišta bio 500,00 kuna

te se donosi izmjena Programa.

Bez rasprave, sa 10 glasova „ZA“ donosi se Program o izmjeni Programa o namjenskom korištenju sredstava ostvarenih od promjene namjene poljoprivrednog zemljišta na području Općine Kloštar Podravski u 2021. godini.

Program se prilaže zapisniku i čini njegov sastavni dio.

**Točka 8.**

Donošenje Programa o izmjenama Programa održavanja komunalne infrastrukture na području Općine Kloštar Podravski u 2021. godini

Nataša Martinčević: Prema Zakonu o komunalnom gospodarstvu održavanje komunalne infrastrukture odnosi se na održavanje javne rasvjete za što je utrošeno 15.000,00 kuna, a radi se o zamjeni žarulja I potrebnim popravcima na cijelom području općine te za održavanje nerazvrstanih cesta, u iznosu od 100.000,00 kuna.

Bez rasprave, sa 10 glasova „ZA“ donosi se Program o izmjeni Programa održavanja komunalne infrastrukture na području Općine Kloštar Podravski u 2021. godini.

Program se prilaže zapisniku i čini njegov sastavni dio.

**Točka 9.**

Donošenje Programa o izmjeni Programa građenja komunalne infrastrukture na području Općine Kloštar Podravski u 2021. godini

Nataša Martinčević: Na izgradnju nerazvrstanih cesta utrošeno je 365.000,00 kuna jer je izvor financiranja bio Proračun Općine Kloštar Podravski, cilj je povećanje prometne povezanosti dok se mjerljivost cilja ogleda u prevenciji i povećanju sigurnosti u prometu.

Bez rasprave, sa 10 glasova „ZA“ donosi se Program o izmjeni Programa građenja komunalne infrastrukture na području Općine Kloštar Podravski u 2021. godini.

Program se prilaže zapisniku i čini njegov sastavni dio.

**Točka 10.**

Donošenje Odluke o Procijeni rizika od velikih nesreća za Općinu Kloštar Podravski

Nataša Martinčević: Ove godine prestaje nam važiti stara Procjena, koja važi tri godine, te smo bili u obvezi napraviti novu. Ona je napravljena, broji 79 stranica, trenutno je na kontroli u MUP-u.

Bez rasprave, sa 10 glasova „ZA“ donosi se Odluka o Procijeni rizika od velikih nesreća za Općinu Kloštar Podravski

Odluka se prilaže zapisniku i čini njegov sastavni dio.

**Točka 11.**

Donošenje Odluke o prodaji nekretnine u vlasništvu Općine Kloštar Podravski

Siniša Pavlović: Primili smo pismo namjere od obitelji Đurišević o kupnji poljoprivrednog zemljišta u vlasništvu općine. Na prošloj sjednici smo imali točku gdje je ta ista obitelj ustupila zemljište uz Dječji vrtić koje nam je nedostajalo za igralište. Uz procjenu sudskog vještaka, predlažem da se spomenuto zemljište proda.

Branko Golubić: Na koju zemlju se to odnosi?

SinišaPavlović: Gaj, na Velikom polju, radi se o akaciji.

Bez rasprave, sa 10 glasova „ZA“ donosi se Odluka o prodaji nekretnine u vlasništvu Općine Kloštar Podravski.

Odluka se prilaže zapisniku i čini njegov sastavni dio.

**Točka 12.**

Donošenje Odluke o potpisnicima žiro računa Općine Kloštar Podravski

Nataša Martinčević: Kao što znate, imamo novu djelatnicu u računovodstvu, trenutno je na bolovanju – Covid. Stoga treba promijeniti potpisnike računa,. Prijedlog je da potpisnici budu načelnik, računovodstvena djelatnica i pročelnik. Pravovaljano je sa dva potpisa. Imamo pravo na token, koji će biti u računovodstvu.

Bez rasprave, sa 10 glasova „ZA“ donosi se Odluka o potpisnicima žiro računa Općine Kloštar Podravski.

Odluka se prilaže zapisniku i čini njegov sastavni dio.

**Točka 13.**

Donošenje Pravilnika o izmjenama i dopunama Pravilnika o financiranju programa i projekata od interesa za opće dobro koje provode udruge na području Općine Kloštar Podravski

Nataša Martinčević: Donesen je novi zakon i morali smo uskladiti naš Pravilnik, zbog Covid situacije dokumentacija se može dostavljati digitalno, a novina koju ćemo uvesti u financiranju udruga je kako nema odobrenje drugog zahtjeva dok se ne opravda prvi. Sve će biti objavljeno na stranicama, svi neka prate objave i neka ih se pridržavaju. Bit će nam jednostavnije i lakše.

Bez rasprave, sa 10 glasova „ZA“ donosi se Pravilnik o izmjenama i dopunama Pravilnika o financiranju programa i projekata od interesa za opće dobro koje provode udruge na području Općine Kloštar Podravski.

Pravilnik se prilaže zapisniku i čini njegov sastavni dio.

**Točka 14.**

Donošenje Zaključka o davanju suglasnosti na Izvješće o radu i financijskom poslovanju trgovačkog društva DRAFT d.o.o.

Davor Deskar, direktor tvrtke DRAFT d.o.o. pozdravio je prisutne i podnio Izvješće o radu. Posebno se osvrnuo na projekte povezane s Općinom Kloštar Podravski.

IZVJEŠĆE U PRILOGU.

Ana Jelušić: Kako stojimo s projektom za umirovljenike?

Davor Deskar: Ako sve bude u redu, ide i druga godina, dakle to je još jedan od projekata koji se nalaze na općinskoj listi.

Siniša Pavlović: Želim se nadovezati na ovu temu. Dakle, Izvješće tvrtke DRAFT govori o našim projektima, međutim, za one koji to ne znaju, mi imamo i vanjske suradnike. Prvenstveno mislim na razvojnu agenciju PORA iz Koprivnice koja isto radi na projektima. Ne znam jeste li upoznati, nedavno (jučer) su naš župan i premijer bili potpisnici sporazuma vrijednog 105 milijuna kuna, gdje se naša općina nalazi na listi korisnika. Prijavili smo se za istraživačke radove za geotermalne izvore u čemu nam pomoć pruža renomirana tvrtka Euroconsulting iz Varaždina. DRAFT radi na projektu tržnice, ali ima još projekata. Na natječaj za energetsku obnovu pripremjena je dokumentacija za sve vatrotrogasne domovi, u svim naseljima: Kloštar Podravski, Kozarevac i Prugovac. Kloštar možda neće proći prema broju bodova, ali ostala dva bi mogla, zbog toga što udruge koriste njihov prostor.

Marijan Belec: Kako stojimo sa stepenicama u Prugovcu?

Siniša Pavlović: Prema projektu o energetskoj obnovi stepenice u Prugovcu ne mogu ići jer se radi o gradnji. Ići će na teret općine.

Marija Šimunko: Hvala na izvješću.

Bez rasprave, sa 10 glasova „ZA“ donosi se Zaključk o davanju suglasnosti na Izvješće o radu i financijskom poslovanju trgovačkog društva DRAFT d.o.o.

Izvješće o radu i Zaključak prilažu se zapisniku i čine njegov sastavni dio.

**Točka 15.**

Donošenje Zaključka o davanju suglasnosti na Izvješće o radu i financijskom poslovanju trgovačkog društva KOMUNALNO KP d.o.o.

Zlatko Patačko, direktor KOMUNALNO KP d.o.o. pozdravio je sve prisutne, uputio dobre želje za uspješnu novu godinu i podnio Izvješće o radu.

IZVJEŠĆE U PRILOGU.

Siniša Pavlović: Zahvaljujem se direktoru i svim djelatnicima na njihovu zalaganju i nadam se da će iduća godina biti još bolja. Puno je posla u djelokrugu ove tvrtke, ima 10 zaposlenih i ponekad je teško sve to voditi. Nazire se potreba sazvati Skupštinu društva i napraviti preustroj, odnosno napraviti reda. S nekim djelatnicima sam jako zadovoljan, a neki se provlače. Ima kašnjenja na posao, neki rade za druge. Treba biti malo čvršći u vođenju poslovanja, a što se tiče pojedinaca i odgovorniji, ako zatreba i pod cijenu otkaza.

Bez rasprave, sa 10 glasova „ZA“ donosi se Zaključak o davanju suglasnosti na Izvješće o radu i financijskom poslovanju trgovačkog društva KOMUNALNO KP d.o.o..

Izvješće o radu i Zaključak se prilažu zapisniku i čine njegov sastavni dio.

**Točka 16.**

Donošenje Zaključka o davanju suglasnosti na

Izvješće o radu i financijskom poslovanju Turističke zajednica područja „DRAVSKI PESKI“

Alen Janći, direktor TZP „Dravski peski” poželio je dobru večer svima i podnio Izvješće o radu.

IZVJEŠĆE U PRILOGU.

Siniša Pavlović: Moramo pohvaliti nastojanja i rezultate u ovoj složenoj situaciji. Pohvale dolaze i iz ostalih općina. Svi zajedno trebamo raditi i razvijati naš kontinentalni turizam, jer imamo što ponuditi i pokazati. To se vidi iz rezultata u godini koja nije pogodovala turizmu.

Bez rasprave, sa 10 glasova „ZA“ donosi se Zaključak o davanju suglasnosti na Izvješće o radu i financijskom poslovanju Turističke zajednica područja „DRAVSKI PESKI“.

Izvješće o radu i Zaključak se prilažu zapisniku i čine njegov sastavni dio.

**Točka 17.**

Različito

Siniša Pavlović: Vezano uz projekte još samo da se osvrnemo na vrijednost energetske obnove vatrogasnih domova. Projekti su dostupni u digitalnom obliku. Za Prugovac je predviđeno 1.137.500,00 kuna, za Kloštar Podravski oko 718.000,00 kuna, a za Kozarevac 837.000,00 kuna. Prema bodovanju nadamo se da ovaj natječaj prolaze Kozarevac i Prugovac, a Kloštar ćemo prijaviti na neki od slijedećih.

Marija Šimunko: Hvala načelniku na lijepim novostima za kraj godine.

Mirko Debeljak: U ime MREŽE i u svoje osobno ime svima vama i vašim obiteljima želim zdravu i uspješnu novu godinu.

Marija Šimunko: Želim još uspješniju suradnju iduće godine, pohvaljujem rad načelnika i djelatnika JUO, a svima vama želim sve najbolje u novoj godini.

Ana Jelušić: U ime Udruge žena želimvam zdravu I uspješnu novu godinu.

Ivan Čupen: U ime OO HDZ i MO Kloštar Podravski želim da surađujemo na dobrobit svih nas. Sretna nova godina.

Marijan Belec: Ispred MO Prugovac zahvaljujem se na svim projektima koji nam život čine ljepšim i lakšim. Svima želim zdravlja i sreće.

Siniša Pavlović: Želim vam svima zdravlja, i vama i vašim obiteljima. Nadam se da će nam dolazeća godina biti uspješna I dobra kao i ova. To bi bilo sjajno. Želim vam zdravlja, sreće, uspjeha u radu, a umirovljenicima da se ponovno družimo, jer to nam svima nedostaje.

Sjednica završena u 17.57 sati.

Zapisničarka: Predsjednica:

Dubravka Domović Marija Šimunko